Юрий Никулин

Юрий Никулин (орос. Юрий Владимирович Никулин; 1921 оны 12-р сарын 18-нд Смоленск мужийн Демидов хотод төрсөн- 1997 оны 8-р сарын 21-нд Москвад нас барсан) - Зөвлөлтийн болон Оросын алдарт циркийн болон дэлгэцийн жүжигчин. ЗХУ-ын Ардын жүжигчин.  
1982-1997 онд Москва хотын Цветной бульвар дахь Циркийн захирал, уран сайхны удирдаач байсан. 

 Намтар 
Түүнийг төрөөд 4 настай байхад нь 1925 онд гэр бүл нь Москва руу нүүсэн байна. Дунд сургуулиа төгсөөд 1939 онд цэрэгт татагдсан бөгөөд Зөвлөлтийн Эх орны дайнд оролцоод шархадаж байсан бөгөөд медаль хүртэж явсан байна. 

Дайн дууссаны дараа тэрээр Кино урлагийн дээд сургуульд орохыг оролдсон боловч түүнийг хүлээж аваагүй. Үүний дараа тэрээр Театрын урлагийн сургуульд орохыг хүссэн боловч тэд мөн аваагүй байна. Эцэст нь тэрээр Москва хотын Цветной бульвар гудамж дахь Циркийн дэргэдэх ярианы жанрын сургуулийн студид элсэн орж 1948 онд төгссөн ажээ.

Амьдарлынхаа 50 жилийг циркэд зориулсан бөгөөд 30 орчим уран сайхны кинонд тоглосон байна.  

 Уран бүтээл 
1958 онд уран бүтээлийн замналаа эхэлж, Зөвлөлтийн нэрт найруулагчид болох Леонид Гайдайн Ы ажиллагаа, Шурикт тохиолдсон адал явдал (1965), Эрдэнэ нуусан гар (1968), Александр Белинскийн 12 сандал (1966), Кавказад тохиолдсон адал явдал (1967), Андрей Тарковскийн Андрей Рублёв (1971), Сергей Бондарчукийн Тэд эх орныхоо төлөө тэмцсэн юм (1975), Алексей Германы Дайнаас хол хорин өдөр (1976) зэрэг маш олон киногоороо дэлгэцийн урлагт авьяаслаг ур чадвар, содон төрхөө мөнхөлсөн ЗСБНХУ-ын Ардын жүжигчин (1973), Социалист хөдөлмөрийн баатар (1990) эрхэм байв.

 Эшлэл 

 Цахим холбоос 

 Оросын сод уран бүтээлч Юрий Никулин


Ангилал:Алиалагч
Ангилал:Оросын кино жүжигчин
Ангилал:ЗХУ-ын кино жүжигчин
Ангилал:Зөвлөлтийн социалист хөдөлмөрийн баатар
Ангилал:Ардын Жүжигчин (ЗХУ)
Ангилал:Лениний одон шагналтан
Ангилал:Оросын аугаа эх орны гавьяаны одон шагналтан
Ангилал:Зөвлөлтийн иргэн
Ангилал:Оросууд
Ангилал:1921 онд төрсөн
Ангилал:1997 онд өнгөрсөн